ESSO พุ่งแรง 5% ทำนิวไฮตั้งแต่เข้าตลาดฯ ลุ้นเข้า SET100 รอบใหม่-ปันผล
ESSO พุ่งแรง 5% ทำนิวไฮตั้งแต่เข้าตลาดฯ ลุ้นเข้า SET100 รอบใหม่-ปันผล ล่าสุด ณ เวลา 15.56 น. อยู่ที่ 16.70 บาท บวก 0.80 บาท หรือ 5.03% สูงสุดที่ 16.80 บาท ต่ำสุดที่ 15.90 บาท ด้วยมูลค่าซื้อขาย 898.68 ล้านบาท
23 พ.ย. 2560

ผู้สื่อข่าวรายงานว่า ราคาหุ้น บริษัท เอสโซ่ (ประเทศไทย) จำกัด (มหาชน) หรือ ESSO  ล่าสุด ณ เวลา 15.56 น. อยู่ที่ 16.70 บาท บาก 0.80 บาท หรือ 5.03% สูงสุดที่ 16.80 บาท ต่ำสุดที่ 15.90 บาท ด้วยมูลค่าซื้อขาย 898.68 ล้านบาท

ทั้งนี้ราคาหุ้น ESSO ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย เมื่อวันที่ 6 พ.ค.51
ด้าน บล.ธนชาต ระบุในบทวิเคราะห์ แนะนำ “ซื้อ” ESSO ให้ราคาเป้าหมาย 17 บาท รายงานกำไรสุทธิไตรมาส 3/60 ที่ 3.1 พันล้านบาท (กำไรต่อหุ้น 0.89 บาท) เทียบกับไตรมาส 3/59 และไตรมาส 2/60 ที่มีผลขาดทุน (ทั้งสองไตรมาสมีผลขาดทุนจากสต๊อกและการปิดซ่อมบำรุง) หากไม่รวมกำไรจากสต๊อก คาดว่ากำไรปกติของบริษัทจะอยู่ที่ 2.0-2.2 พันลบ. กำไรสุทธิและกำไรปกติสูงกว่าที่คาด เชื่อว่าแนวโน้มผลประกอบการที่แข็งแกร่งและฐานะการเงินที่ดีขึ้นจะช่วยหนุนการจ่ายเงินปันผลหลังประกาศผลประกอบการไตรมาส4/60 (ต้นปี 61)
ส่วน บล.โนมูระ พัฒนสิน ระบุในบทวิเคราะห์ คาดว่า ESSO จะเข้า SET100 รอบนี้ใหม่